“เสี่ยเจริญ” รับคืนหุ้น “กรีนชู” ดันสัดส่วนถือ AWC ทะลุ 27%
สำนักงานคณะกรรมการกำกับหลักทรัพย์และตลาดหลักทรัพย์ (ก.ล …
20 พ.ย. 2562

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานการได้มาหลักทรัพย์ของบริษัท แอสเสท เวิรด์ คอร์ป จำกัด (มหาชน) หรือ AWC โดย นาย เจริญ สิริวัฒนภักดี ซึ่งเป็นการได้มาเมื่อวันที่ 15 พฤศจิกายน 2562 จำนวนหลักทรัพย์ที่ได้มาคิดเป็น 3.2593% และจำนวนหลักทรัพย์ภายหลังการได้มาคิดเป็น 27.5624% ของสิทธิออกเสียงทั้งหมดของกิจการ
สำหรับจำนวนหลักทรัพย์ที่ได้มา ของกลุ่มคิดเป็น 3.2593% ของสิทธิออกเสียงทั้งหมดของกิจการจำนวนหลักทรัพย์ภายหลังการได้มา ของกลุ่มคิดเป็น 75% ของสิทธิออกเสียงทั้งหมดของกิจการ
ทั้งนี้การได้มาซึ่งหุ้น AWC ของนาย เจริญ สิริวัฒนภักดี เป็นการได้รับหุ้นคืนจากการให้ยืมหุ้นเพื่อส่งมอบให้ผู้จองซื้อในกรณีที่มีการจัดสรรหุ้นส่วนเกินจำนวน 1,043 ล้านหุ้น คิดเป็น 3.25% ซึ่งเป็นการได้รับคืนจากการให้ยืมหุ้นเพื่อส่งมอบให้แก่ผู้จองซื้อในกรณีที่มีการจัดสรรหุ้นส่วนเกิน ทำให้ภายหลังการได้มาหุ้นครั้งนี้จะถือหุ้น จำนวน 8,819.99 ล้านหุ้น หรือคิดเป็น 27.56%
สำหรับโครงสร้างผู้ถือหุ้นใหญ่อันดับที่ 1-5 มีดังนี้
(ภาพรวมข้อมูลผู้ถือหุ้น ณ วันที่ 08/10/2562)
ด้านราคาหุ้น AWC ล่าสุด ณ เวลา 11.19 อยู่ที่ระดับ 6 บาท ปรับตัวลดลง 0.05 บาท หรือ 0.83% ด้วยมูลค่าการซื้อขาย 196.25 ล้านบาท